CELEX: 32021D2021
Language: et
Date: 2021-11-18 00:00:00
Title: Komisjoni rakendusotsus (EL) 2021/2021, 18. november 2021, milles käsitletakse teatavaid kiireloomulisi meetmeid seoses sigade Aafrika katkuga Saksamaal (teatavaks tehtud numbri C(2021) 8468 all) (Ainult saksakeelne tekst on autentne) (EMPs kohaldatav tekst)

19.11.2021   
               
               
                  ET
               
               
                  Euroopa Liidu Teataja
               
               
                  L 413/34
               
            
         KOMISJONI RAKENDUSOTSUS (EL) 2021/2021,
         18. november 2021,
         milles käsitletakse teatavaid kiireloomulisi meetmeid seoses sigade Aafrika katkuga Saksamaal
         
            
               (teatavaks tehtud numbri C(2021) 8468 all)
            
         
         (Ainult saksakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 259 lõiget 1,
         ning arvestades järgmist:
         
                     (1)
                  
                  
                     Sigade Aafrika katk on peetavaid sigu ja uluksigu kahjustav nakkuslik viirushaigus, mis võib rängalt mõjutada seda loomapopulatsiooni ja loomakasvatuse kasumlikkust ning häirida nende loomade ja neilt pärit loomsete saaduste saadetiste liidusisest liikumist ja kolmandatesse riikidesse eksportimist.
                  
               
                     (2)
                  
                  
                     Sigade Aafrika katku puhangu korral peetavate sigade hulgas on tõsine oht, et see taud levib teistesse seapidamisettevõtetesse.
                  
               
                     (3)
                  
                  
                     Komisjoni delegeeritud määrusega 2020/687 (2) on täiendatud tauditõrje eeskirju, mida kohaldatakse selliste loetellu kandud taudide suhtes, millele on osutatud määruse (EL) 2016/429 artikli 9 lõike 1 punktides a, b ja c, ning mis on komisjoni rakendusmääruses (EL) 2018/1882 (3) määratletud A-, B- ja C-kategooria taudidena. Eelkõige on delegeeritud määruse (EL) 2020/687 artiklites 21 ja 22 sätestatud piirangutsooni kehtestamine A-kategooria taudi, sealhulgas sigade Aafrika katku puhangu korral ning teatavad piirangutsoonis kohaldatavad meetmed. Lisaks on kõnealuse delegeeritud määruse artikli 21 lõikes 1 sätestatud, et piirangutsoon peab koosnema kaitsetsoonist, järelevalvetsoonist ja vajaduse korral täiendavatest piirangutsoonidest, mis asuvad kaitse- ja järelevalvetsoonide ümber või naabruses
                  
               
                     (4)
                  
                  
                     Komisjoni rakendusmääruses (EL) 2021/605 (4) on sätestatud sigade Aafrika katku tõrje erimeetmed. Eelkõige on kõnealuse rakendusmääruse artikli 3 punktiga a ette nähtud, et kui peetavate sigade hulgas esineb sigade Aafrika katku puhang, kehtestatakse piirangutsoon vastavalt delegeeritud määruse (EL) 2020/687 artikli 21 lõikele 1.
                  
               
                     (5)
                  
                  
                     Saksamaa on teavitanud komisjoni sigade Aafrika katku praegusest olukorrast oma territooriumil pärast seda, kui 15. novembril leidis kinnitust kõnealuse taudi puhang Mecklenburg-Vorpommerni liidumaal, lisaks on Saksamaa vastavalt delegeeritud määrusele (EL) 2020/687 ja rakendusmäärusele (EL) 2021/605 kehtestanud piirangutsooni, mis hõlmab kaitse- ja järelevalvetsoone, kus kohaldatakse delegeeritud määruses (EL) 2020/687 sätestatud üldisi tauditõrjemeetmeid, et tõkestada kõnealuse taudi edasist levikut.
                  
               
                     (6)
                  
                  
                     Et ära hoida tarbetuid häireid liidusiseses kaubanduses ning ohtu, et kolmandad riigid kehtestavad põhjendamatuid kaubandustõkkeid, on vaja liidu tasandil ja koostöös Saksamaaga kiiresti määratleda kaitse- ja järelevalvetsoonidest koosnev sigade Aafrika katku piirangutsoon Saksamaal.
                  
               
                     (7)
                  
                  
                     Võttes arvesse, kui kiireloomuline on sigade Aafrika katku levikuga seotud epidemioloogiline olukord liidus, on oluline, et käesolevas rakendusotsuses sätestatud meetmeid hakatakse kohaldama võimalikult kiiresti.
                  
               
                     (8)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Saksamaa tagab, et tema kehtestatud piirangutsoon, kus kohaldatakse delegeeritud määruses (EL) 2020/687 kaitse- ja järelevalvetsoonide kohta sätestatud meetmeid, hõlmab vähemalt käesoleva rakendusotsuse lisas loetletud piirkondi.
         
         
            Artikkel 2
            Käesolevat otsust kohaldatakse kuni 15. veebruarini 2022.
         
         
            Artikkel 3
            Käesolev otsus on adresseeritud Saksamaa Liitvabariigile.
         
         
            Brüssel, 18. november 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 84, 31.3.2016, lk 1.
         
            (2)  Komisjoni 17. detsembri 2019. aasta delegeeritud määrus (EL) 2020/687, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud taudide ennetamise ja tõrje eeskirjadega (ELT L 174, 3.6.2020, lk 64).
         
            (3)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (4)  Komisjoni 7. aprilli 2021. aasta rakendusmäärus (EL) 2021/605, milles sätestatakse sigade Aafrika katku tõrje erimeetmed (ELT L 129, 15.4.2021, lk 1).
      
      
         
            LISA
            
                        Artiklis 1 osutatud piirangutsoonina määratletud Saksamaa piirkonnad
                     
                     
                        Kohaldamise lõppkuupäev
                     
                  
                        Kaitsetsoon
                        
                           Landkreis Rostock:
                        
                        
                                    —
                                 
                                 
                                    Gemeinde Lalendorf mit den Ortsteilen Vogelsang, Raden, Lalendorf, Mamerow und Bergfeld.
                                 
                              
                     
                        15. veebruar 2022
                     
                  
                        Järelevalvetsoon
                        
                           Landkreis Rostock
                        
                        
                                    —
                                 
                                 
                                    Gemeinde Dahmen mit den Ortsteilen Barz, Bockholt und Neu Ziddorf,
                                 
                              
                                    —
                                 
                                 
                                    Gemeinde Dalkendorf mit den Ortsteilen Amalienhof, Appelhagen, Bartelshagen, Dalkendorf,
                                 
                              
                                    —
                                 
                                 
                                    Gemeinde Dobbin-Linstow mit dem Hallaliter Forst,
                                 
                              
                                    —
                                 
                                 
                                    Gemeinde Groß Roge mit den Ortsteilen Groß Roge, Klein Roge, Mieckow, Neu Rachow, Rachow, Wotrum und Zierstorf,
                                 
                              
                                    —
                                 
                                 
                                    Gemeinde Groß Wokern mit den Ortsteilen Groß Wokern, Klein Wokern, Neu Wokern, Nienhagen, Uhlenhof und Waldschmidt,
                                 
                              
                                    —
                                 
                                 
                                    Gemeinde Hohen Demzin mit den Ortsteilen Burg Schlitz, Görzhausen, Grambzow, Groß Köthel, Hohen Demzin, Karstorf und Klein Köthel,
                                 
                              
                                    —
                                 
                                 
                                    Gemeinde Hoppenrade mit den Ortsteilen Koppelow, Schwiggerow und Striggow,
                                 
                              
                                    —
                                 
                                 
                                    Gemeinde Kuchelmiß mit den Ortsteilen Ahrenshagen nördlich der L11, Hinzenhagen, Kuchelmiß und Wilsen,
                                 
                              
                                    —
                                 
                                 
                                    Stadt Laage mit dem Ortsteil Pölitz,
                                 
                              
                                    —
                                 
                                 
                                    Gemeinde Lalendorf mit den Ortsteilen Bansow, Carlsdorf, Dersentin, Friedrichshagen, Gremmelin, Klaber, Krassow, Krevtsee, Langhagen, Lübsee, Neu Krassow, Neu Zierhagen, Niegleve, Nienhagen, Reinshagen, Roggow, Rothspalk, Schlieffenberg, Tolzin, Vietgest und Wattmannshagen,
                                 
                              
                                    —
                                 
                                 
                                    Stadt Teterow – Stadtgebiet bis Bergringstadion/Malchiner Straße,
                                 
                              
                                    —
                                 
                                 
                                    Gemeinde Warnkenhagen mit den Ortsteilen Hessenstein und Warnkenhagen,
                                 
                              
                           Landkreis Mecklenburgische Seenplatte
                        
                        
                                    —
                                 
                                 
                                    Gemeinde Vollrathsruhe, Ortsteil Klein Luckow.